Արշակ Բրուտյան

Արշակ Հովհաննեսի Բրուտյան (), հայ երաժիշտ, մանկավարժ, երգահավաք, խմբավար, նկարիչ։ 

Գեղանկարիչ Գևորգ Բրուտյանի հայրը։

Կենսագրություն 
1876 թվականին ավարտել է Ղփչաղ գյուղի Հառիճի ընկերության ժառանգավորաց դպրոցը, 1882 թվականին՝ Էջմիածնի Գևորգյան ճեմարանը, իբրև նկարիչ՝ 1903 թվականին կատարելագործվել Սանկտ Պետերբուրգի գեղարվեստի ակադեմիայում։ Բրուտյանը դասավանդել է Ալեքսանդրապոլի դպրոցներում, 1895 թվականին հավաքել է ժողովրդական երգեր (շուրջ 500)։ Ձայնագրել և գրառել է աշուղական, հոգևոր երգեր, ստեղծել և ղեկավարել երգչախմբեր։ Հնարավոր կորստից փրկել է Ջիվանու, Խայաթի և ուրիշ աշուղների երգերը։

Նկարչական գործունեություն 
Հեղինակ է Ա. Մխիթարյանցի, Գարեգին Լևոնյանի, Թ. Անտիկյանի և ուրիշների դիմանկարների, սրբապատկերների։

Հիշատակ 
Բրուտյանի անունով է կոչվում Գյումրիի թիվ 4 երաժշտական դպրոցը։

Մեջբերումներ Արշակ Բրուտյանի մասին

Երկեր 
 Դասագիրք հայկական եկեղեցական ձայնագրութեան, Վաղարշապատ, 1890 թ.
 Ռամկական մրմունջներ (ձայնագրյալ ժող.), Ե., 1985 թ. (առաջաբանը, ծնթգր.՝ Մ. Բրուտյանի)։

Ծանոթագրություններ

Աղբյուրներ 
 Եղիշե Չարեցի անվան Գրականության և արվեստի թանգարան, Արշակ Բրուտյանի ֆոնդ, թ.22: 4 Բրուտյան Ա., Ռամկական մրմունջներ, Եր., 1985, էջ 14։

Հայ երաժիշտներ
Հայ մանկավարժներ
Հայ նկարիչներ
Հայ խմբավարներ